# Eksempel på grovskitse, som afleveres til ledelsen så snart læreren er klar over hvilke seks forløb, der skal indgå i prøven og hvor mange grupper der er i klassen. Med denne viden ved læreren hvilke forløbspakker, der kan komme i brug. Dermed kan der laves en grovskitse af både forberedelsesdagen og prøvedagen(e), som ledelsen har brug for, hvis der skal bookes faciliteter uden for skolen. Desuden er grovskitsen en god forberedelse til udarbejdelsen af den endelige prøveplan, som kan laves, når eleverne har trukket forløbspakker.

**Notat til ledelsen vedr. eksamen i idræt C for hf**

Når holdet skal til prøve i idræt C, afvikles trækning, forberedelse og selve prøven efter følgende plan. Det, der markeres med fed, er de faciliteter, som foregår væk fra skolen, og som skal bookes, når datoen for prøven er kendt af ledelsen.

*Trækning af forløbspakke og forberedelse (Mandag):*

8:00-8:15 Trækning af forløbspakker (alle grupper møder i lokale xx)

Herefter følger 24 timers forberedelse, hvor følgende faciliteter er til rådighed for eleverne på de anførte tidspunkter.

8:15-18:00 Faciliteterne på skolen er tilgængelige (fodbold, volleyball, aerobic, jive)

9:00-12:00 Adgang til **atletikstadion og redskaber**

13:00-15:00 Adgang til **svømmehal**

*Prøvedag 1 (Tirsdag): (adgang til idrætsfaciliteter på skolen fra kl. 7:30)*

8:00 – 11:00 Boldspil (29 elever a ca. 6 min. pr. elev)

11:15 – 12:15 Frokost

12:30 – 15:00 **Atletik (stadion bookes ½ time før reel prøvestart)**

Prøvedag 2 (Onsdag): (hallen fra 8-11)

8:00-10:00 **Svømning (svømmehal bookes ½ time før reel prøvestart)**

10:00 – 13:30 Musik og bevægelse (29 elever a 6 min. pr. elev)

**OBS!** *Idrætslæreren laver den endelige plan for afviklingen af den praktiske del af prøven umiddelbart efter trækning af forløbspakker.*